
Ministru kabineta rīkojums Nr. 343
Rīgā 2025. gada 18. jūnijā (prot. Nr. 24 12. §)
Par Valsts policijas amatpersonas ar speciālo dienesta pakāpi dalības laika pagarināšanu Eiropas Savienības novērošanas misijā Gruzijā (EUMM Georgia) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Pamatojoties uz likuma "Par policiju" 8. panta otro daļu un ievērojot Ministru kabineta 2021. gada 7. decembra noteikumu Nr. 793 "Kārtība, kādā Iekšlietu ministrijas sistēmas iestāžu amatpersonas ar speciālajām dienesta pakāpēm tiek nosūtītas dalībai starptautiskajās misijās un operācijās, un dalības finansēšanas kārtība" 13. punktu, pagarināt dalības laiku Eiropas Savienības novērošanas misijā Gruzijā (EUMM Georgia) līdz 2026. gada 1. oktobrim majorei Ivetai Urgai, Valsts policijas Galvenās administratīvās pārvaldes Sadarbības un attīstības biroja Starptautisko lietu nodaļas Misiju dalībnieku grupas vecākajai inspektorei (nosūtīta dalībai Eiropas Savienības novērošanas misijā Gruzijā (EUMM Georgia), pamatojoties uz Ministru kabineta 2023. gada 26. septembra rīkojumu Nr. 630 "Par Valsts policijas amatpersonas ar speciālo dienesta pakāpi dalību Eiropas Savienības novērošanas misijā Gruzijā (EUMM Georgia) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"", dalības laiks pagarināts, pamatojoties uz Ministru kabineta 2024. gada 9. jūlija rīkojumu Nr. 555 "Par Valsts policijas un Valsts robežsardzes amatpersonu ar speciālajām dienesta pakāpēm dalības laika pagarināšanu Eiropas Savienības novērošanas misijā Gruzijā (EUMM Georgia) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"").
· 2. Noteikt šā rīkojuma 1. punktā minētajai Valsts policijas amatpersonai ar speciālo dienesta pakāpi koeficientu 1,4 piemaksas aprēķināšanai.
· 3. Lai nodrošinātu šā rīkojuma 1. punktā minētās Valsts policijas amatpersonas ar speciālo dienesta pakāpi uzturēšanos Eiropas Savienības novērošanas misijā Gruzijā (EUMM Georgia), Finanšu ministrijai:
· 3.1. no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai (Valsts policijai) 2025. gadā 9 527 euro;
· 3.2. likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" sagatavošanas un izskatīšanas procesā palielināt Iekšlietu ministrijas bāzes izdevumus budžeta apakšprogrammā 06.01.00 "Valsts policija" 2026. gadam 39 250 euro apmērā.
· 4. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 3.1. apakšpunktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

